laion/Wikipedia-Exotic huggingface dataset:
אנדרה שמברי

אנדרה שמברי (במלטית: André Schembri; ‏נולד ב־27 במאי 1986) הוא כדורגלן עבר מלטזי ששיחק בעמדת החלוץ. שמברי התחיל את הקריירה שלו בפאולה היברניאנס. בעונת 2002/2003 עלה לקבוצה הבוגרת ושיחק ב-7 משחקים אך לא כבש. עונה לאחר מכן, שמברי הפך לשחקן הרכב ראשון וסיים את העונה עם 5 שערים ב-26 הופעות ועזר לקבוצה לסיים את העונה במקום השלישי. בינואר 2005 חתם במרסשלוק. עד לסיום העונה כבש שני שערים ב-8 משחקים. עונה לאחר מכן רשם מאזן מדהים של 11 שערים ב-19 הופעות וזכה עם המועדון באליפות הראשונה בתולדותיו. בקיץ 2007 משך את עיניהם של קבוצות רבות, בסופו של דבר הושאל לאיינטרכט בראונשוויג הגרמנית עד לסיום העונה. את העונה הוא סיים עם 9 שערים ב-29 משחקים והעפיל עם הקבוצה לבונדסליגה השלישית. ב-30 ביוני 2008 הושאל לקרל צייס יינה. ב-26 ביולי 2008 ערך את הופעת הבכורה שלו במועדון. את העונה סיים בצורה מאכזבת כאשר הבקיע רק 4 שערים ב-32 הופעות. ב-19 ביוני 2009 חתם באוסטריה קרנטן האוסטרית. ב-15 בפברואר 2010 עזב את אוסטריה וחתם בפרנצווארוש. עד לסיום העונה הוא התקשה להשתלב בהרכב של המועדון, אך בעונת 2010/2011 הפך לשחקן מוביל במועדון כאשר כבש 16 שערים עד לסיום העונה. ב-26 בספטמבר 2010 הבקיע שלושער בניצחון 1:3 נגד ואשאש והפך למלטזי הראשון אי פעם שכובש שלושער מחוץ למדינה. ביולי 2011 חתם באולימפיאקוס וולו היוונית. הוא ערך את הופעת הבכורה שלו במועדון ב-14 ביולי 2011 במסגרת מוקדמות הליגה האירופית. ב-28 ביולי 2011 הוא הבקיע את השער הראשון שלו בקבוצה נגד דיפרדנג' 03. לאחר שהמועדון חרג מכללי אופ"א, הוא הושעה מהמסגרות האירופיות והורד לליגה הרביעית בארצו ושמברי עזב את המועדון. ב-30 בספטמבר 2011 חתם בפאניוניוס. ב-20 באוגוסט 2012 חתם באומוניה ניקוסיה הקפריסאית. את עונת 2013/2014 סיים כמלך שערי הקבוצה. ב-28 במאי 2014, חזר לגרמניה כאשר חתם בפ.ס.וו פרנקפורט. ב-5 בדצמבר 2014 חזר לאומוניה. ביוני 2016 חתם לשנתיים בבואבישטה מליגת העל הפורטוגלית. ב-12 ביוני 2017 שוחרר מבואבישטה וחתם לשנתיים באפולון לימסול. ב-27 באוגוסט 2019 שמברי חתם בצ'נאיין מהסופר ליג ההודי. ב-9 במרץ 2020, שמברי הודיע על פרישה מכדורגל. ב-4 ביוני 2006 ערך את הופעת הבכורה שלו בנבחרת מלטה בהפסד 1:0 נגד יפן. ב-11 באוקטובר 2006 הבקיע את שני שערי הבכורה שלו בנבחרת שהעניקו לנבחרתו ניצחון 1:2 נגד הונגריה, ניצחון ראשון של הנבחרת לאחר 13 שנה ללא ניצחון. מרסשלוק ליגת העל המלטזית: 2007 תארים אישיים מלך השערים של ליגת העל הקפריסאית: 2013/2014 אנדרה שמברי, באתר Transfermarkt אנדרה שמברי, באתר Fussballdaten.de (בגרמנית) אנדרה שמברי, באתר Soccerway אנדרה שמברי, באתר WorldFootball.net אנדרה שמברי, באתר National Football Teams אנדרה שמברי, באתר FootballDatabase.eu פרופיל המאמן, באתר Transfermarkt
קונסטנטינוס חרלאמבידיס

קונסטנטינוס חרלאמבידיס (ביוונית: Κωνσταντίνος Χαραλαμπίδης; נולד ב-25 ביולי 1981) הוא כדורגלן עבר קפריסאי ששיחק בעמדת הקשר. חרלאמבידיס התחיל את הקריירה שלו במחלקת הנוער של אפואל ניקוסיה. בשנת 1997 עלה לקבוצה הבוגרת ועד מהרה תפס את מקומו בקבוצה וזכה עם המועדון בשתי אליפויות, גביע ופעמיים בסופר קאפ. במהלך עונת 2004/2005 חתם לשנתיים וחצי בפנאתינאיקוס. במהלך שנותיו במועדון, שיחק 44 משחקים וכבש שער אחד. בקיץ 2006 הושאל לפאוק סלוניקי בה שיחק חודשיים שבסיומן חזר לפנאתינייקוס. בקיץ 2007 יצא למבחנים בקארדיף סיטי אך בסופו של דבר חתם בקארל צייס יינה מהבונדסליגה השנייה. בינואר 2008 סיכם עם המועדון להתרת חוזהו של השחקן והוא עזב את המועדון. ב-27 בינואר 2008 חזר לאפואל ניקוסיה לקדנציה שנייה במועדון כאשר חתם ל-4 שנים במועדון. בעונת 2009/2010 היה שותף לעלייה ההיסטורית של המועדון לשלב הבתים של ליגת האלופות. שנתיים לאחר מכן היה שותף לעלייה המפתיע של המועדון לרבע גמר המפעל. בעונת 2013/2014 היה שותף לזכייה של המועדון בטרבל. ב-1 ביוני 2016 חתם לשנתיים בא.א.ק. לרנקה. בנובמבר 2017 פרש מכדורגל. ב-29 בינואר 2003 ערך את הופעת הבכורה שלו בנבחרת קפריסין בהפסד 3-2 נגד יוון. ב-19 בפברואר 2004 הבקיע את שערי הבכורה שלו בנבחרת בניצחון 1-3 נגד גאורגיה. חרלאמבידיס סיים את הקריירה הבינלאומית שלו עם 12 שערים ב-88 הופעות. אתר האינטרנט הרשמי של קונסטנטינוס חרלאמבידיס קונסטנטינוס חרלאמבידיס, באתר Transfermarkt קונסטנטינוס חרלאמבידיס, באתר Soccerway קונסטנטינוס חרלאמבידיס, באתר WorldFootball.net קונסטנטינוס חרלאמבידיס, באתר National Football Teams קונסטנטינוס חרלאמבידיס, באתר FootballDatabase.eu פרופיל המאמן, באתר Transfermarkt
שפמתן

שפמתן (שם מדעי: Panurus biarmicus) הוא מין ייחודי של ציפורי שיר במשפחה עצמאית - השפמתניים (Panuridae). הוא מכונה שפמתן עקב הצבע השחור של אחורי המקור שמזכיר צורת שפם. מבחינה טקסונומית הוא מקורב למשפחת הסבכיים, אך נחשב למין היחיד הקיים במשפחתו. בישראל הוא מזדמן נדיר ביותר עם כ-12 תצפיות עד היום. רוב התצפיות הן משנות השמונים. התצפית האחרונה הייתה בינואר 1995 בעמק החולה. השפמתן הוא ציפור קטנה בצבע חום-כתום עם זנב ארוך יחסית. אורכה הממוצע כ-16 ס"מ ומשקלה 12–21 גרם. ראש הזכר אפור ומקורו כתום. בקצה מקורו יש סימן חזק בצבע שחור. היא חיה בעיקר בביצות ובאזורי גדות מים. התזונה שלה מושפעת מהעונות - בחורף היא אוכלת בעיקר גרגירים וזרעים ואילו בקיץ תאכל כנימות וחרקים קטנים אחרים. ציפורים אלה אינן נוהגות לנדוד, ותפוצתן היא בעיקר באסיה ואירופה. היא מגיעה גם לישראל ואינה נודדת. מדיה וקבצים בנושא שפמתן בוויקישיתוף שפמתן, באתר אנציקלופדיה בריטניקה (באנגלית) שפמתן, באתר ITIS (באנגלית) שפמתן, באתר NCBI (באנגלית) שפמתן, בבסיס הנתונים ARKive (באנגלית) שפמתן, באתר GBIF (באנגלית) שפמתן באתר הרשימה האדומה של IUCN שפמתן, פורטל צפרות - אתר הצפרות הישראלי, באתר www.birds.org.il ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
המטרה: לונדון

המטרה: לונדון (באנגלית: London Has Fallen) הוא סרט מותחן פעולה בבימויו של בבאק נג'אפי ובכיכובם של ארון אקהרט, מורגן פרימן וג'רארד באטלר, שגם הפיק את הסרט. הסרט יצא לאקרנים ב-4 במרץ 2016. סרט זה מהווה המשך לסרט "המטרה: הבית הלבן" שיצא לאקרנים במרץ 2013. צילומי הסרט נערכו בין אוקטובר 2014 לאפריל 2015 בלונדון, בבולגריה, פקיסטן ותימן. כשנתיים לאחר ניסיון התנקשות כושל של מדינות ה-G8 בטרוריסט אמיר ברקאווי (אלון אבוטבול), ראש ממשלת בריטניה מוצא את מותו בנסיבות מסתוריות. זמן קצר לאחר מכן, מנהיגי מדינות העולם המערבי מגיעים אל לונדון, על מנת להשתתף בהלווייתו, אך עד מהרה, מה שהחל כאחד האירועים המאובטחים והמוגנים ביותר בתבל הופך למזימת נקמה קטלנית: ממחבואו בתימן, מצליח ברקאווי לשלוח שכירי חרב מיומנים ומחבלים-מתאבדים, המתחזים לשוטרים ולחיילים בריטים, שמתנקשים בחייהם של ראשי מדינות קנדה, יפן, גרמניה, צרפת, איטליה והממלכה המאוחדת. איש השירות החשאי, מייק בנינג (ג'רארד באטלר) מצליח לחלץ את נשיא ארצות הברית, בנג'מין אשר (ארון אקהרט) מזירת הפיגוע, בעוד המחבלים רודפים אחריהם, במטרה ללכוד את הנשיא בחיים ולהוציאו להורג בשידור חי מול כל העולם. ג'קלין מרשל (שארלוט ריילי), סוכנת MI6 בריטית, נחלצת לעזרתם ועוזרת להם להימלט תוך שהיא מנסה לחשוף חפרפרת בשירותי הביטחון הבריטיים. הפקת הסרט השלישי בסדרה המטרה: שומר הראש (שנקרא במקור Angel Has Fallen) יצאה לדרך בשנת 2016 כאשר ג'רארד באטלר חוזר לגלם את דמות סוכן השירות החשאי מייק באנינג והוא משתף פעולה כמפיק להפקה. בינואר 2018 לוהקו שחקנים נוספים ובמרץ אותה שנה החלו צילומי הסרט במדינת וירג'יניה. אתר האינטרנט הרשמי של המטרה: לונדון (באנגלית) המטרה: לונדון, ברשת החברתית פייסבוק המטרה: לונדון, ברשת החברתית אקס (טוויטר) המטרה: לונדון, ברשת החברתית אינסטגרם "המטרה: לונדון", במסד הנתונים הקולנועיים IMDb (באנגלית) "המטרה: לונדון", באתר נטפליקס "המטרה: לונדון", באתר AllMovie (באנגלית) "המטרה: לונדון", באתר Rotten Tomatoes (באנגלית) "המטרה: לונדון", באתר Box Office Mojo (באנגלית) "המטרה: לונדון", באתר Metacritic (באנגלית) "המטרה: לונדון", במסד הנתונים הקולנועיים KinoPoisk (ברוסית) ארז דבורה, "המטרה: לונדון": לונדון לא מחכה לכם, באתר ynet, 4 במרץ 2016 אבנר שביט‏, קליעה למטרה: "המטרה: לונדון" מציג מקסימום אקשן במינימום משאבים, באתר וואלה, 6 במרץ 2016 דני לרנר, אבוטבול הולך לאיבוד בסרט אקשן מצחיק וחמוד, באתר nrg‏, 7 במרץ 2016
חלון קייזר

חלון קייזר (באנגלית: Kaiser Window), ידוע גם כחלון קייזר-בסל, פותח על ידי ג'יימס קייזר במעבדות בל. חלון קייזר הוא משפחה חד-פרמטרית של פונקציות חלון(אנ') המשמשות לעיבוד דיגיטלי של אותות ומוגדר על ידי הנוסחה: w [ n ] = { I 0 ( π α 1 − ( 2 n N − 1 − 1 ) 2 ) I 0 ( π α ) , 0 ≤ n ≤ N − 1 0 otherwise , {\displaystyle w[n]=\left\{{\begin{matrix}{\frac {I_{0}\left(\pi \alpha {\sqrt {1-\left({\frac {2n}{N-1}}-1\right)^{2}}}\right)}{I_{0}(\pi \alpha )}},&0\leq n\leq N-1\\\\0&{\mbox{otherwise}},\\\end{matrix}}\right.} כאשר: N הוא אורך הרצף. I0 הוא סדר 0 של פונקציית בסל מהסוג הראשון. α מספר ממשי חיובי שרירותי אשר קובע את צורת החלון. במרחב התדירויות, הוא קובע את האיזון בין רוחב האונה הראשית ורמת האונה הצדדית. זו היא החלטה מרכזית בתכנון החלון. כאשר N הוא מספר אי-זוגי ערך הקצה של החלון הוא w [ ( N − 1 ) / 2 ] = 1 , {\displaystyle \scriptstyle w[(N-1)/2]=1,} וכאשר N זוגי ערכי הקצה הם w [ N / 2 − 1 ]   =   w [ N / 2 ]   <   1. {\displaystyle \scriptstyle w[N/2-1]\ =\ w[N/2]\ <\ 1.} מאחורי הרצף הדיסקרטי עומדת הפונקציה הבאה וטרנספורם פורייה שלה: I 0 ( π α 1 − ( 2 t ( N − 1 ) T ) 2 ) I 0 ( π α ) ⏟ w 0 ( t ) ⟺ F ( N − 1 ) T ⋅ sinh ⁡ ( π α 2 − ( ( N − 1 ) T ⋅ f ) 2 ) I 0 ( π α ) ⋅ π α 2 − ( ( N − 1 ) T ⋅ f ) 2 ⏟ W 0 ( f ) . {\displaystyle \underbrace {\frac {I_{0}\left(\pi \alpha {\sqrt {1-\left({\frac {2t}{(N-1)T}}\right)^{2}}}\right)}{I_{0}(\pi \alpha )}} _{w_{0}(t)}\quad {\stackrel {\mathcal {F}}{\Longleftrightarrow }}\quad \underbrace {\frac {(N-1)T\cdot \sinh \left(\pi {\sqrt {\alpha ^{2}-\left((N-1)T\cdot f\right)^{2}}}\right)}{I_{0}(\pi \alpha )\cdot \pi {\sqrt {\alpha ^{2}-\left((N-1)T\cdot f\right)^{2}}}}} _{W_{0}(f)}.} הערך המקסימלי של (‏w0(t הוא w0(0) = 1. רצף ה-w[n] המוגדר למעלה נגזר מתוך: w 0 ( t − ( N − 1 ) T 2 ) ⋅ rect ⁡ ( t − ( N − 1 ) T / 2 N T ) , {\displaystyle w_{0}\left(t-{\tfrac {(N-1)T}{2}}\right)\cdot \operatorname {rect} \left({\tfrac {t-(N-1)T/2}{NT}}\right),} הנמדדים במרווחים של T, וכאשר ()‏rect היא פונקציית המלבן האיפוס הראשון אחרי האונה של (‏W0(f קורה ב: f = 1 + α 2 N T , {\displaystyle f={\frac {\sqrt {1+\alpha ^{2}}}{NT}},} אשר ביחידות "DFT bins" הוא פשוט 1 + α 2 . {\displaystyle \scriptstyle {\sqrt {1+\alpha ^{2}}}.} α שולטת באיזון בין רוחב האונה הראשית ושטח האונה הצדדית. ככל ש α עולה, האונה הראשית W0(f) גדלה ברוחב, והאונה הצדדית קטנה במשרעת. α = 0 מגיב לחלון מלבני. עבור α גבוה, צורת חלון קייזר (הן בזמן והן בתדירות) נוטה לעקומת גאוס. חלון קייזר הוא כמעט אופטימלי במונחים של ריכוז מקסימום סביב התדירות 0 (Oppenheim et al., 1999). Kaiser, James F.; Schafer, Ronald W. (1980). "On the use of the I0-sinh window for spectrum analysis". IEEE Transactions on Acoustics, Speech, and Signal Processing. 28: 105–107. doi:10.1109/TASSP.1980.1163349.
דב זקהיים

דב ס' זקהיים (באנגלית: Dov S. Zakheim; נולד ב-18 בדצמבר 1948) הוא פקיד בכיר לשעבר בממשל של ארצות הברית. נולד למשפחה יהודית בברוקלין שבניו יורק. אביו היה רב ועסקן ציבור שבא ממשפחה בעלת מסורת רבנית ארוכה. תואר ראשון בממשל ציבורי הוא קיבל באוניברסיטת קולומביה ב-1970. תואר שלישי בפוליטיקה וכלכלה הוא עשה בקולג' סט. אנטוני באוניברסיטת אוקספורד. כן למד בישיבה אוניברסיטה, שם קיבל סמיכה לרבנות. שימש כמרצה באוניברסיטת קולומביה, בישיבה יוניברסיטי ובמוסדות נוספים. בתקופת ממשל רונלד רייגן שימש בכמה עמדות מפתח במחלקת ההגנה של ארצות הברית. בין השאר היה עוזר תת-שר ההגנה לתכנון ולמשאבים. זקהיים היה מעורב בפעילות לחידוש חיל הים הישראלי, ובבניית ספינות הטילים החדשות. במסגרת תפקידו זה הוא פעל להפסקת פרויקט מטוס הלביא שישראל עמלה עליו באותו זמן. בעקבות ביקורו בישראל בינואר בקשר לנושא זה, והעברת המסר ממזכיר ההגנה קספר ויינברגר התבטל המשך פיתוח המטוס. זקהיים שרת כיועץ למדיניות חוץ לנשיא ג'ורג' ווקר בוש, בקבוצה שהונהגה בידי קונדוליזה רייס ונקראה "הוולקנים" (The Vulcans). כן שימש במספר תפקידים נוספים בממשל הנשיאותי, בעיקר בנושאים ביטחוניים הקשורים למלחמה בעיראק ובאפגניסטן וכן עמד בראש מספר מכונים שעסקו בנושאי מדיניות חוץ וביטחון. בשנת 2002 הועלה שמו כמועמד להיות נשיא הישיבה יוניברסיטי, אך הוא הסיר את מועמדותו. דב זקהיים חבר בקהילה אורתודוקסית בסילבר ספרינג שבמרילנד. לדבריו, שמירת שבת וכשרות לא הפריעו לו במילוי תפקידו, כולל בנסיעותיו לעיראק ולאפגניסטן. Flight of the Lavi: Inside a U.S.-Israeli Crisis (Brassey's, 1996) Congress and National Security in the Post-Cold War Era (The Nixon Center, 1998) Toward a Fortress Europe? (Center for Strategic and International Studies, 2000) A Vulcan's Tale (Brookings Institution Press, 2011) מדיה וקבצים בנושא דב זקהיים בוויקישיתוף אתר האינטרנט הרשמי של דב זקהיים נתן גוטמן, המצב בעיראק לא כל כך רע, אבל המצב בירושלים פשוט חרפה, באתר הארץ, 22 ביוני 2004 גבריאל בראון,ריאיון עם רבי דב זקהיים, מגזין ישיבה אוניברסיטה, 20 בנובמבר 2012 יוסף ולטר, בקרוב שיחות על רכש צוללות לחיל הים, מעריב, 20 באוקטובר 1986 דן ארקין, נשיא ארצות הברית יכול לקום יום אחד ולומר: ממחר אין כנפיים ללביא, מעריב, 8 בינואר 1987 יאיר שלג, הנשיא החדש של "ישיבה יוניברסיטי" - לא רב ולא אקדמאי, באתר הארץ, 24 בדצמבר 2002
אלאונורה מרויס-קוסטריץ, מלכת בולגריה

אלאונורה מרויס-קוסטריץ, מלכת בולגריה (בגרמנית: Eleonore Reuß zu Köstritz, בבולגרית: Елеонора, принцеса Ройс цу Кьостриц ‏; 22 באוגוסט 1860, טרבשן, ממלכת פרוסיה – 12 בספטמבר 1917, ארמון אבקסינוגרד סמוך לווארנה, ממלכת בולגריה) הייתה הצאריצה של בולגריה בין 1908 ל-1917. אלאונורה נולדה בממלכת פרוסיה לנסיך היינריך הרביעי ולנסיכה לואיזה קרולינה מרויס-קוסטריץ. מקור בית האצולה הגרמני רויס קוסטריץ הוא מנסיכות רויס-גרה אשר שטחיה מצוים בתורינגיה אשר בגרמניה המודרנית. ב-1899 נפטרה רעייתו של פרדיננד הראשון, נסיך בולגריה, מריה לואיזה. ב-1908, לקראת ההכרזה על עצמאותה דה יורה של בולגריה והפיכתה לממלכה, ביקש המלך בת לווייה למילוי חובותיו המלכותיים והטקסיים ועל כן ביקש להינשא בשנית. המלך פרדיננד כבר העמיד צאצאים, היה ידוע בנטיותיו ההומוסקסואליות ולא הייתה לו כל כוונה לממש את נישואיו. לאחר שנבחנו מספר מועמדות החליט פרדיננד להינשא לאלאונורה, גם בגלל גילה המבוגר יחסית. המלכה אלאונורה נותרה במעמד טקסי בלבד ושימשה כאם אומנת לילדיו של פרדיננד מרעייתו המנוחה מריה-לואיזה. במהלך מלחמת הבלקן הראשונה והשנייה ומלחמת העולם הראשונה שירתה אלאונורה כאחות בבתי חולים צבאיים וזכתה להערכה רבה על פועלה. ב-1917 חלתה הצאריצה אלאונורה ובספטמבר נפטרה והיא בת 57 שנים. היא נקברה בכנסיית בויאנה. מדיה וקבצים בנושא אלאונורה מרויס-קוסטריץ, מלכת בולגריה בוויקישיתוף אלאונורה מרויס-קוסטריץ, מלכת בולגריה, באתר "Find a Grave" (באנגלית)
סופלקי

סוּפְלַקִי (ביוונית: Σουβλάκι -מבטאים "סובלאקי") הוא מאכל יווני ידוע, המורכב בעיקרו מחתיכות קטנות של בשר הצלויות על שיפוד, ולעיתים כולל גם חתיכות של ירקות. לצדו נהוג להגיש לחם, צ'יפס וסלט. הסופלקי היווני לרוב עשוי מבשר חזיר, אם כי לעיתים מכינים אותו גם מבשר בקר, כבש או עוף. המילה סופלקי נגזרת מהמילה היוונית "סוּבלַה" (σούβλα), שפירושה "שיפוד". על פי ממצאים שנחשפו באזור סנטוריני, עוד לפני המאה ה-17 לפני הספירה החלו תושבי האזור לצלות בשר בעזרת שיפודים, שנתמכו על ידי שתי אבנים. ככל הנראה, הסופלקי התפתח מהמאכל היווני הקדום קַנְדַאוּלוׂס (κάνδαυλος), שהוכן מבשר צלוי, פיתה, גבינה ושמיר. עם זאת, רק ב-1951 בכפר ליבאדיה ביוון הופיעה חנות הסופלקי הראשונה, שמכרה סופלקי וגירוס (gyros), מאכל יווני נוסף שמכינים בדרך כלל מבשר חזיר. כיום, חנויות ומסעדות רבות מוכרות סופלקי בכל רחבי יוון וגם מחוץ לה. קבב גירוס מדיה וקבצים בנושא סופלקי בוויקישיתוף ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
נתרן פלואורי

נתרן פלואורי (באנגלית: Sodium fluoride) הוא תרכובת אי־אורגנית שנוסחתה NaF. נתרן פלואורי הוא מלח המורכב מיונים חיוביים של נתרן ויונים שליליים של פלואור הארוזים בסריג קובי שבו גם יוני ה +Na וגם יוני ה -F נמצאים בקואורדינציה אוקטאדרלית, מוקפים ב-6 יונים נגדיים בדומה למלח בישול. המרחק בין היונים בגביש 462 פיקומטר - מעט קצר יותר מבנתרן כלורי. החומר הוא מקור ליוני פלואוריד למגוון שימושים, הוא זול יותר והיגרוסקופי פחות מאשלגן פלואורי. נתרן פלואורי מיוצר בסתירה של חומצה פלואורית או חומצה הקסה־פלואורוסיליצית H2SiF6, תוצר לוואי של פלואורואפטיט Ca5(PO4)3F המופק מסלעי פוספט להפקת דשן. הבסיס לסתירה יכול להיות נתרן הידרוקסיד או נתרן פחמתי. לפעמים משתמשים בכהלים להשקעת המלח. HF + NaOH ⇒ NaF + H2O מתמיסות המכילות HF שוקע מלח הבי־פלואוריד NaHF2, חימום החומר משחרר HF ומשאיר NaF. NaHF2 ⇌ NaF + HF טיפול באוסטאופורוזיס בעיקר אצל נשים בגיל המעבר. החומר מאיץ יצירת רקמת עצם ומעלה את צפיפות העצם. נתרן פלואורי המכיל את האיזוטופ 19F משמש כמקור פוזיטרונים בטומוגרפיית פליטת פוזיטרונים. מקור לפלואוריד בתהליך הפלרת מים או כתוסף למשחת שיניים מדיה וקבצים בנושא נתרן פלואורי בוויקישיתוף
בדמינטון במשחקים האולימפיים

בדמינטון הוא ענף במשחקים האולימפיים מאז אולימפיאדת ברצלונה (1992). כבר באולימפיאדת מינכן (1972) נערכה תחרות ראווה בבדמינטון, וטורניר דומה נערך גם באולימפיאדת סיאול (1988). באולימפיאדת ברצלונה נכלל הענף לראשונה במשחקים באופן רשמי. באותם משחקים נערכו ארבעה מקצים, לגברים ולנשים, ליחידים ולזוגות. באולימפיאדת אטלנטה (1996) נוסף מקצה חמישי, לזוגות מעורבים. חידוש נוסף שנעשה באטלנטה היה הוספת משחק על המקום השלישי, לאחר שבברצלונה שני המפסידים בשלב חצי הגמר זכו במדליית ארד. בתחרויות היחידים, כל מדינה יכולה לשלוח לכל היותר שני שחקנים. השחקנים מחולקים ל-16 בתים, שבכל אחד מהם שניים או שלושה שחקנים. מחולקים השחקנים בסיבוב הראשון לבתים שבכל אחד שניים או שלושה. 16 השחקנים שסיימו כראשי הבתים מעפילים לשמינית הגמר, והמשך הטורניר מכאן ואילך הוא בשיטת נוקאאוט. המנצח בגמר זוכה במדליית זהב, והמפסיד במדליית כסף. שני המפסידים בחצאי הגמר נפגשים למשחק על מדליית הארד. לתחרויות הזוגות רשאית כל מדינה לשלוח שני זוגות. מספר הזוגות הכולל הוא 16, והם מחולקים לארבעה בתים. שני הזוגות שסיימו במקומות הראשונים בכל בית מעפילים לשלב רבע הגמר, בשיטת הצלבה. גם כאן, הזוג המנצח בגמר זוכה במדליית זהב, הזוג המפסיד זוכה במדליית כסף, ושני הזוגות שהפסידו בחצאי הגמר מתחרים על מדליית הארד. לאורך השנים זכו שחקני בדמינטון מ-10 מדינות במדליות אולימפיות. סין נהנית מדומיננטיות בענף, במיוחד מאז אולימפיאדת סידני (2000). שחקני הבדמינטון הסינים זכו ב-16 מדליות זהב מתוך 29 שחולקו עד כה, כולל כל 5 מדליות הזהב באולימפיאדת לונדון (2012) וב-38 מתוך 91 המדליות שחולקו בכלל. גם המדינות הבאות אחריה בטבלת המדליות, קוריאה הדרומית ואינדונזיה, הן מדינות אסיאתיות. בששת הטורנירים האולימפיים שנערכו עד כה גם יחד, היה רק אלוף אולימפי אחד שלא היה אסיאתי, ורק 10 מדליות חולקו לשחקני בדמינטון שאינם ממדינות אסיה. שחקן הבדמינטון הישראלי היחיד שהשתתף במשחקים האולימפיים, היה מישה זילברמן, שהתחרה באולימפיאדת לונדון (2012),אולימפיאדת ריו דה ז'ניירו (2016) באולימפיאדת טוקיו (2020) ובאולימפיאדת פריז (2024) בשתי האולימפיאדות הראשונות הודח בשלב הבתים סיבוב הראשון, בלונדון לאחר שני הפסדים ובריו לאחר ניצחון והפסד. מדיה וקבצים בנושא בדמינטון במשחקים האולימפיים בוויקישיתוף אתר האינטרנט הרשמי של בדמינטון במשחקים האולימפיים (באנגלית)
אליס בקאי

אליס ארמל בקאי (באלבנית: Elis Ermal Bakaj; נולד ב-25 ביוני 1987) הוא כדורגלן אלבני המשחק ברוך ברסט בעמדת הקשר התוקף ולעיתים גם כחלוץ. בקאי התחיל את הקריירה שלו במחלקת הנוער של פרטיזן טירנה ובגיל 15 בלבד עלה לקבוצה הבוגרת. בשנת 2003 הוא ערך את הופעת הבכורה שלו בקבוצה הבוגרת נגד מכבי נתניה במסגרת גביע האינטרטוטו. למרות זאת, את העונה הוא התחיל בקבוצת המילואים של המועדון ששיחקה בליגה השנייה ובינואר של אותה עונה חזר לקבוצה הראשונה. ב-24 במרץ 2004 הבקיע את שער הבכורה שלו בקריירה ברבע גמר הגביע האלבני נגד אלבסני. בינואר 2009 חתם בדינמו טירנה עימה זכה באליפות המדינה בעונת 2009/2010. בינואר 2011 חתם בדינמו בוקרשט הרומנית ל-5 שנים תמורת 200 אלף אירו. ב-26 בפברואר 2011 ערך את הופעת הבכורה שלו בבוקרשט. וב-12 באפריל 2011 הבקיע את שער הבכורה שלו בליגה נגד אוניראה אורזיצ'ני. במהלך משחק הסופר קאפ הרומני נגד סטיאווה בוקרשט, הצליח בקאי להתחמק מחזיז שהושלך לכיוונו מאוהד סטיאווה. בפברואר 2012 הצטרף לצ'רנומורץ אודסה האוקראינית. בפברואר 2014 ביקש לעזוב את המועדון בגלל המתיכות שהחלה במדינה ונענה בחיוב. לאחר שהיה קרוב לחתום בסקנדרבו קורצ'ה, אך בסופו של דבר ביוני של אותה עונה חתם בקיי אף טירנה. במאי 2015 סיכם בהפועל רעננה מליגת העל הישראלית, אך כבר באוגוסט השתחרר מהקבוצה לפי בקשתו וחזר לקיי אף טירנה. ב-9 ביוני 2016 חתם בספליט מליגת העל הקרואטית. בנובמבר 2016 שוחרר מהקבוצה. ב-29 בינואר 2017 חזר לאלבניה בולנזיה שקודרה בה שיחק עד סיום העונה. ב-9 באוגוסט 2017 חתם בקוקסי. ב-4 במרץ 2018 חתם בשחטיור סליהורסק מליגת העל הבלארוסית ששילמה עליו 120 אלף אירו. בינואר 2020, בקאי חתם בדינמו ברסט. בינואר 2021, בקאי חתם ברוך ברסט. בקאי ערך את הופעת הבכורה שלו בנבחרת אלבניה ב-21 בנובמבר 2007 נגד רומניה במסגרת מוקדמות יורו 2008. ב-22 במאי 2012 הבקיע את שער הבכורה שלו בנבחרת בניצחון 1–2 נגד קטר. פרטיזני טירנה הגביע האלבני: 2003/2004 הסופר קאפ האלבני: 2004 דינמו טירנה אליפות אלבניה: 2009/2010 אישיים כדורגלן השנה בליגה האלבנית: 2009, 2010 מדיה וקבצים בנושא אליס בקאי בוויקישיתוף אליס בקאי, ברשת החברתית אינסטגרם אליס בקאי, באתר Transfermarkt אליס בקאי, באתר Soccerway אליס בקאי, באתר WorldFootball.net אליס בקאי, באתר National Football Teams אליס בקאי, באתר FootballDatabase.eu
נפח (פירושונים)

האם התכוונתם ל... נֶפַח – תכונה גאומטרית מרחבית של גוף נַפָּח (מקצוע) – אדם היוצר חפצים מברזל או מפלדה נַפַח (במרכז רמת הגולן): כפר נַפַח או חורבת נַפַח – כפר מוסלמי טורקמני שננטש על ידי תושביו במלחמת ששת הימים מחנה יצחק המוכר כ"מחנה נַפַח" – בסיס צה"לי סמוך לחורבת נַפַח המשמש כמפקדה צומת נַפַח – צומת דרכים אסטרטגי בקרבת מחנה יצחק הקרב על נַפַח – קרב שריון מכריע בחזית הסורית במלחמת יום הכיפורים על שליטה באזור צומת נפח
בסקטירס

בסקטירס (באנגלית: Baskup - Tony Parker) היא סדרת אנימציה אמריקאית לילדים אשר משודרת. בישראל הסדרה שודרה בערוץ הילדים בדיבוב לעברית החל משנת 2012 עד שנת 2014. באולפני "דאבי דאב". הסדרה מספרת על רודי הקפטן של קבוצת "היי פייב" אשר עזב את ההורים שלו לסן אנטוניו שבטקסס ארצות הברית כדי לשחק בכדורסל, הם מאומנים על ידי המאמן טוני פארקר ונלחמים על המקום הראשון בטורניר ה"באסקאפ" מול קבוצות כדורסל שונות ובהן הקבוצה המרושעת "הזוחלים" והמאמן שלהם סלים. רודי - הדמות הראשית, הקפטן של קבוצת "היי פייב". מיה - האקרובטית של קבוצת "היי פייב". סטלה - אחותו הגדולה של ליאו, המוח של קבוצת "היי פייב". ליאו - אחיה הקטן של סטלה, הבדרן של קבוצת "היי פייב", נוטה לעשות שטויות. מייק - החזק בקבוצה וחברו הכי טוב של ליאו. טוני פארקר - המאמן של קבוצת "היי פייב". סלים - המאמן של קבוצת "הזוחלים", רוצה לנקום בטוני פארקר. ממבה - הקפטן של קבוצת "הזוחלים". טוד - הכי מהיר בקבוצה. פייתון - כמו נחש זוחל בין הרגליים וקולע. גייטור - אכזר, איש ללא רחמים. פרוג - חזק מאוד, לא מוותר, ושונא את קבוצת "היי פייב". "בסקטירס", במסד הנתונים הקולנועיים IMDb (באנגלית) "בסקטירס", במסד הנתונים הקולנועיים KinoPoisk (ברוסית) "בסקטירס", במיזם "אישים" לתיעוד היצירה הישראלית
דויטשה רייכסבאן

דויטשה רייכסבאן (בגרמנית: Deutsche Reichsbahn, ראשי תיבות: DRB; בעברית: רכבת הרייך הגרמני) היה שמה של הרכבת הלאומית הגרמנית שנוצרה ממסילות הברזל של מדינות האימפריה הגרמנית שלאחר מלחמת העולם הראשונה. החברה נוסדה בשנת 1920 בשם דויטשה רייכסאייזנבאן כאשר רפובליקת ויימאר הלאימה את הרכבות בגרמניה שנוהלו בעבר על ידי מדינות גרמניה (רפובליקת ויימאר נקראה רשמית הרייך הגרמני ומכאן השימוש במילה 'רייך'). בשנת 1924 הרכבת אורגנה מחדש בשם דויטשה רייכסבאן-גזלשאפט (בגרמנית: Deutsche Reichsbahn-Gesellschaft – ראשי תיבות: DRG; בעברית: חברת הרכבות של גרמניה), חברת רכבות פרטית להלכה, אשר הייתה בבעלות מלאה של גרמניה. בשנת 1937 הולאמה שוב וקיבלה את השם דויטשה רייכסבאן. לאחר האנשלוס בשנת 1938 החברה השתלטה גם על הרכבת הפדרלית האוסטרית (BBÖ). גרמניה המזרחית וגרמניה המערבית נוסדו בשנת 1949. גרמניה המזרחית השתלטה על הרכבות שבשטחה ושמרה על השם המסורתי. במקביל, הרכבת בגרמניה המערבית הפכה לרכבת הפדרלית הגרמנית (DB). הרכבת הפדרלית האוסטרית הוקמה בשנית בשנת 1945, ושמה הנוכחי ניתן לה בשנת 1947. בינואר 1994, בעקבות איחוד גרמניה, רכבת הרייך הגרמני התמזגה לתוך הרכבת הפדרלית הגרמנית כדי להקים מודל גרמני חדש עבור גרמניה המאוחדת - הדויטשה באן. מבחינה טכנית, הדויטשה באן כבר איננה גוף ממשלתי, אך כלל מניותיה בבעלות המדינה. הדויטשה רייכסאייזנבאן (בגרמנית: Deutsche Reichseisenbahnen ר"ת: DRB בעברית: רכבת הרייך (הקיסרי) הגרמני) הוקמה ב-1 באפריל 1920 כאיחוד חברות הרכבת הקיימות של פרוסיה, בוואריה, סקסוניה, וירטמברג, באדן, מקלנבורג ואולדנבורג. איחוד חברות הרכבת היה נחוץ בשל החוקה החדשה של רפובליקת ויימאר אשר הטילה את האחריות למסילות הברזל על הממשלה הלאומית. הרכבות שהתמזגו: רכבת מדינת פרוסיה, כולל רכבת הדוכסות הגדולה לשעבר של הסן רכבת המדינה המלכותית בוואריה, כולל הרכבת פאלץ לשעבר רכבת המדינה המלכותית סכסון רכבת המדינה המלכותית וירטמברג רכבת הדוכסות הגדולה של באדן רכבת הדוכסות הגדולה של אולדנבורג רכבת הדוכסות הגדולה של מקלנבורג-פרידריך פרנץ הדויטשה רייכסבאן-גזלשאפט (בגרמנית: Deutsche Reichsbahn-Gesellschaft ר"ת: DRG בעברית: חברת הרכבות של גרמניה) בין הוראות תוכנית דוז של שנת 1924 הייתה תוכנית לנצל את רכבת המדינה לחלוטין לתשלום פיצויי מלחמה. בעקבות הפרסום של התוכנית, ב-12 בפברואר 1924 ממשלת הרייך הודיעה על הקמת הדויטשה רייכסבאן כמפעל מדינה תחת משרד התחבורה הגרמני. כאשר זה לא הספיק למלא את חובות הנושים, ב-30 באוגוסט 1924 נחקק חוק כדי להקים את 'הדויטשה רייכסבאן-גזלשאפט' כחברת החזקות שתתפעל את הרכבות הלאומיות. המטרה הייתה לייצר רווחים שבהתאם לתוכנית דוז, ישמשו לפיצויי המלחמה של גרמניה. תנאים אלו תוקנו מאוחר יותר בתוכנית יאנג. בסך הכל, 3.87 מיליארד גולדמארק שולמו כפיצויים למדינות ההסכמה. הדויטשה רייכסבאן (בגרמנית: Deutsche Reichsbahn, בראשי תיבות: DRB; בעברית: רכבת הרייך הגרמני) במהלך הדיקטטורה הנאצית, יחד עם אמצעים אחרים של השגת שליטה מוחלטת, רשת הרכבות הוצבה שוב בשליטה ממשלתית ישירה ב-10 בפברואר 1937 באמצעות חקיקה חדשה. כדי להדגיש זאת, צלבי קרס נוספו לסמל עיט הרייך (העיט, סימן מסורתי לריבונות הלאומית של גרמניה) שעל הקרונות, יחד עם הכיתוב 'הרייך הגרמני', למרות שביטוי זה היה דו-משמעי. אלפרד גוטוולט - חוקר הדויטשה רייכסבאן. מדיה וקבצים בנושא דויטשה רייכסבאן בוויקישיתוף על תפקידה של הדויטשה רייכסבאן ברצח יהודי אירופה וצפון אפריקה בתקופת השואה, בכתב העת המקוון "בשביל הזיכרון", באתר יד ושם, גיליון 41, ע' 30 ואילך.